Diari Oficial de la Generalitat Valenciana


Sumari del DOGV 9634, del 07-07-2023 (2023/6558)

RESOLUCIÓ de 8 de juny de 2023, de la consellera de Justícia, Interior i Administració Pública, per la qual es prorroga una beca per a la realització de pràctiques professionals, en la Direcció General de Reformes Democràtiques i Accés a la Justícia entre l'1 de setembre de 2023 i el 31 d'agost de 2024.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9634

Data del DOGV
:   07-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6558


Data del document
:   08-06-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * ajuda pública

RESOLUCIÓ de 8 de juny de 2023, de la consellera de Justícia, Interior i Administració Pública, per la qual es prorroga una beca per a la realització de pràctiques professionals, en la Direcció General de Reformes Democràtiques i Accés a la Justícia entre l'1 de setembre de 2023 i el 31 d'agost de 2024. [2023/6558]  
Per Ordre 11/2017, de 16 de juny, de la Conselleria de Justícia, Administració Pública, Reformes Democràtiques i Llibertats Públiques, es van aprovar les bases reguladores de concessió de beques per a la realització de pràctiques professionals en la Sotssecretaria i en les direccions generals de la Conselleria (DOGV 8071, 27.06.2017).  
Mitjançant Resolució de 5 d'agost de 2021, de la consellera de Justícia, Interior i Administració Pública, es van convocar quatre beques per a la realització de pràctiques professionals en la Direcció General de Reformes Democràtiques i Accés a la Justícia (DOGV 9153, 17.08.2021).  
Per Resolució de 25 de gener de 2022, de la consellera de Justícia, Interior i Administració Pública (DOGV 9269, 02.02.2022), es van concedir aquestes beques a la Sra. Raquel Quiles Mínguez, al Sr. Delmir Giner Ibáñez, a la Sra. Nerea Gema Jusue Moñino i a la Sra. Elena Cosmina Soare Patrascu, per un període de dotze mesos, això és, des del 17 de febrer de 2022 fins al 16 de febrer de 2023. En la mateixa resolució es va establir una borsa de reserva per a cobrir les vacants que pogueren produir-se en les beques degut a, entre altres causes, renúncies.  
El 7 de febrer de 2022, el Sr. Delmir Giner Ibáñez va presentar escrit de renúncia a la beca concedida, renúncia que va ser acceptada per Resolució de 23 de febrer de 2022, de la consellera de Justícia, Interior i Administració Pública (DOGV 9287, 28.02.2022). En la mateixa resolució es va concedir aquesta beca a la següent persona integrant de la borsa de reserva prevista en la convocatòria, la Sra. María Mercedes Blanes Tortajada.  
El 30 de juny de 2022, la Sra. María Mercedes Blanes Tortajada va presentar escrit de renúncia a la beca concedida, renúncia que va ser acceptada per Resolució de 25 de juliol de 2022 (DOGV 9393, 28.07.2022). En la mateixa resolució es va concedir aquesta beca a la següent persona integrant de la borsa de reserva prevista en la convocatòria, la Sra. Alicia Gil Torralba, amb data d'inici l'1 de setembre de 2022 i data fi 31 d'agost de 2023, prorrogable per un altre any més.  
El resolc quart de la Resolució de 5 d'agost de 2021, de la Conselleria de Justícia, Interior i Administració Pública, per la qual es van convocar quatre beques per a la realització de pràctiques professionals en la Direcció General de Reformes Democràtiques i Accés a la Justícia (DOGV 9153, 17.08.2021), disposa: «El període de duració de les beques serà de 12 mesos des de la data que s'indique en la resolució de concessió, sense perjudici de la possibilitat de pròrroga de 12 mesos addicionals, sense necessitat de nova convocatòria, sempre que existisca crèdit adequat i suficient i que l'exercici de l'activitat que s'estiga efectuant així ho requerisca o l'aconselle».  
Per resolució de 10 de febrer de 2023, de la consellera de Justícia, Interior i Administració Pública (DOGV 9536, 17.02.2023), es van prorrogar les tres beques que finalitzaven el 16 de febrer de 2023.  
La Sra. Alicia Gil Torralba, beneficiària de la quarta beca, amb data d'inici 1 de setembre de 2022 i data fi 31 d'agost de 2023, realitza les seues pràctiques professionals i desenvolupant els seus programes de treball de manera satisfactòria. Per aquesta raó, per part de la Direcció General de Reformes Democràtiques i Accés a la Justícia es considera necessari que continue amb el desenvolupament de la seua activitat i que la beca que finalitza el 31 d'agost de 2023 es prorrogue fins al 31 d'agost de 2024.  
Per tot el que s'hi ha exposat i de conformitat amb les previsions de l'Ordre 11/2017, de 16 de juny, de la Conselleria de Justícia, Administració Pública, Reformes Democràtiques i Llibertats Públiques, per la qual s'aproven les bases reguladores de concessió de beques per a la realització de pràctiques professionals en la Sotssecretaria i en les direccions generals de la Conselleria (DOGV 8071, 27.06.2017), en relació amb l'article 160 de la Llei 1/2015, de 6 de febrer, de la Generalitat, d'Hisenda Pública, Sector Públic Instrumental i de Subvencions, resolc:  
Primer  
Prorrogar la beca per a la realització de pràctiques professionals en la Direcció General de Reformes Democràtiques i Accés a la Justícia a la Sra. Alicia Gil Torralba (DNI \*\*\*1217\*\*) per al període comprés entre l'1 de setembre de 2023 i el 31 d'agost de 2024.  
  
Segon  
La pròrroga de la beca serà efectiva a partir del dia 1 de setembre de 2023 i finalitzarà el 31 d'agost de 2024.  
Les condicions econòmiques de la beca seran les establides en la Resolució de 16 de gener de 2023, de la Conselleria d'Hisenda i Model Econòmic, per la qual s'estableix, per a l'exercici 2023, una quantitat inicial de 1.165,08 euros (mil cent seixanta-cinc euros amb huit cèntims d'euro) bruts mensuals per a cadascuna de les beques subjectes a l'àmbit d'aplicació del Decret 132/2009, de 7 de setembre, del Consell, pel qual es regula la concessió de beques, més els següents increments que correspon aplicar d'acord amb el que es disposa en l'article 17 de l'esmentat decret.  
Sobre aquests imports haurà de practicar-se la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social en els termes establits en el Reial decret 1493/2011, de 24 d'octubre, i les altres que, en el seu cas, pogueren correspondre.  
  
Tercer  
Autoritzar i disposar crèdit, per un import de 4.892,68 euros (quatre mil huit-cents noranta-dos euros amb seixanta-huit cèntims d'euro), amb càrrec a l'aplicació pressupostària 06.56.17.400.78, línia S792400, beques pràctiques professionals, de la Direcció General de Reformes Democràtiques, del pressupost de la Generalitat per a 2023 i de 9.785,36 euros (nou mil set-cents huitanta-cinc euros amb trenta-sis cèntims d'euro) amb càrrec al pressupost de 2024, segons disponibilitat pressupostària.  
Aquesta resolució posa fi a la via administrativa i contra aquesta podrà interposar-se un recurs contenciós administratiu en el termini de dos mesos a comptar des de l'endemà de la seua notificació, davant la Sala Contenciosa Administrativa del Tribunal Superior de Justícia de la Comunitat Valenciana.  
Així mateix, podrà interposar-se, el recurs potestatiu de reposició, davant la consellera de Justícia, Interior i Administració Pública, en el termini màxim d'un mes segons el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que puga presentar-se qualsevol altre recurs que es considere procedent.  
  
València, 8 de juny de 2023.- La consellera de Justícia, Interior i Administració Pública: Gabriela Bravo Sanestanislao.